ΓΡΑΠΤΗ ΕΡΩΤΗΣΗ E-0709/01

υποβολή: Isidoro Snchez Garca (ELDR) προς την Επιτροπή

(8 Μαρτίου 2001)

Θέμα: Έναρξη ισχύος της νέας ΚΟΑ μπανάνας

Στις 19 Δεκεμβρίου 2000, οι Υπουργοί Γεωργίας των κρατών μελών της Ευρωπαΐκής Ένωσης ενέκριναν την ΚΟΑ μπανάνας, προβλέποντας ως ημερομηνία έναρξης της λειτουργίας της την 1η Απριλίου, ή και την 1η Ιουλίου, σε περίπτωση που θα χρειασθεί περισσότερος χρόνος για τις τεχνικές λεπτομέρειες.

Δεδομένου ότι απομένει ενάμισης μήνας έως την αρχική ημερομηνία που έχει εξαγγελθεί, και λαμβάνονταςπόψη ότι η ΚΟΑ σημαίνει ένα βήμα προόδου για τους παραγωγούς του Αρχιπελάγους των Καναρίων, εφόσον θα καθορισθούν περιορισμοί κατά την εισαγωγή μπανάνας μη ευρωπαΐκής προέλευσης στην κοινοτική αγορά που θα βασίζονται σε σύστημα ποσοστώσεων, το οποίο θα λειτουργεί σύμφωνα με την αρχή Όποιος φτάνει πρώτος, εξυπηρετείται πρώτος, πότε πιστεύει η Επιτροπή ότι θα έχουν ληφθεί όλα τα ενδεδειγμένα μέτρα, όσον αφορά τις τεχνικές λεπτομέρειες, προκειμένου να τεθεί σε εφαρμογή αυτό το σύστημα που έχειιοθετηθεί από την Ευρωπαΐκή Ένωση;

Απάντηση του κ. Fischler εξ ονόματος της Επιτροπής

(16 Μαΐου 2001)

Στο άρθρο 2, δεύτερο εδάφιο του κανονισμού (ΕΚ) αριθ. 216/2001 του Συμβουλίου, της 29ης Ιανουαρίου 2001, για την τροποποίηση του κανονισμού (ΕΟΚ) αριθ. 404/93 περί κοινής οργάνωσης αγοράς στον τομέα της μπανάνας(1) προβλέπεται η δυνατότητα να μετατεθεί η ημερομηνία εφαρμογής του νέου καθεστώτος κατά την εισαγωγή στην 1η Ιουλίου 2001.

Η Επιτροπή έχει πράγματι μεταθέσει την ημερομηνία εφαρμογής στην 1η Ιουλίου 2001 με τον κανονισμό (ΕΚ) αριθ. 395/2001 της Επιτροπής, της 27ης Φεβρουαρίου 2001, περί καθορισμού ορισμένων ενδεικτικών ποσοτήτων και μεμονωμένων ανωτάτων ορίων για τν έκδοση πιστοποιητικών κατά την εισαγωγή μπανανών στην Κοινότητα για το δεύτερο τρίμηνο του 2001, στο πλαίσιο των δασμολογικών ποσοστώσεων και της ποσότητας παραδοσιακών μπανανών (ΑΚΕ)(2).

Εν τω μεταξύ, λόγω έντονων συζητήσεων με τους άλλους εμπορικούς εταίρους, η Επιτροπή κατέληξε σε μία κοινή βάση συμφωνίας στις Ηνωμένες Πολιτείες και τον Ισημερινό που επιτρέπει κατάυτόν τον τρόπο τη ρύθμιση της διαφοράς στον τομέα της μπανάνας.

Η λύση που έγινε αποδεκτή βασίζεται στην εφαρμογή ενός μεταβατικού καθεστώτος δασμολογικών ποσοστώσεων εισαγωγής μπανανών μέχρι την έναρξη ισχύος ενός συστήματος καθαρώς δασμολογικού που προβλέπεται το αργότερο από την 1η Ιανουαρίου 2006.

Η διαχείριση των δασμολογικών ποσοστώσεων, συνολικής ποσότητας 3 410 000 τόνων θα γίνει ως εξής:

- για μία ποσότητα ίσης προς 83 % βάσει των ιστορικών αναφορών των παραδοσιακών εμπορευομένων που είχαν πραγματοποιήσει την πρωτογενή εισαγωγή κατά την περίοδο 1994-1996 και των οποίων οι ποσότητες αναφοράς καταχωρήθηκαν το 1998·

- για μία ποσότητα ίση προς 17 % η χορήγηση των πιστοποιητικών εισαγωγής θα πραγματοποιηθείπέρ των μη παραδοσιακών εμπορευομένων σύμφωνα με τη μέθοδο της ταυτόχρονης εξέτασης.

Εξάλλου, η Επιτροπή πριν από το τέλος του παρόντος έτους θα προτείνει στο Συμβούλιο τη μεταφορά από την 1η Ιανουαρίου 2002 μιας ποσότητας 100 000 τόνων από την ποσόστωση Γ στην ποσόστωση Β και τη διατήρηση της ποσόστωσης Γ αποκλειστικά για τις χώρες ΑΚΕ.

Στις 2 Μαΐου 2001 η Επιτροπή ενέκρινε τον κανονισμό περί λεπτομερειών εφαρμογής του νέου καθεστώτος κατά την εισαγωγή. Ο εν λόγω κανονισμός δημοσιεύθηκε στις 8 Μαΐου 2001 και θα εφαρμόζεται από την 1η Ιουλίου 2001.

(1) ΕΕ L 31 της 2.2.2001.

(2) ΕΕ L 58 της 28.2.2001.